b"\n_START_ARTICLE_\nSeu del Col\xc2\xb7legi de Notaris de Catalunya\n_START_SECTION_\nDescripci\xc3\xb3\n_START_PARAGRAPH_\nEdifici de car\xc3\xa0cter monumental constru\xc3\xaft el 1880. Es tracta d'un edifici de planta rectangular, planta baixa i dos pisos. La fa\xc3\xa7ana, de composici\xc3\xb3 sim\xc3\xa8trica, est\xc3\xa0 centrada per un gran portal de mig punt que abasta el nivell de planta baixa i el d'entres\xc3\xb2l. \xc3\x89s emmarcat per dobles pilastres estriades. Al seu damunt hi ha la balconada amb balustres. Les obertures del pis principal estan coronades amb frontons triangulars i m\xc3\xa8nsules, aix\xc3\xad com la pr\xc3\xb2pia fa\xc3\xa7ana. El pis superior s'obre amb vidrieres d'arcades de mig punt.\n_START_SECTION_\nHist\xc3\xb2ria\n_START_PARAGRAPH_\nEs tracta de la primera obra realitzada per l'arquitecte Leandre Albareda i Petit l'any 1880 al mateix moment que configurava el projecte de la Capella Fonda de Sant Feliu. Aquest edifici fou ampliat al 1929 i posteriorment, l'any 1992 es van ampliar els arxius."